
נידה מז ע"ב



טקסט הדף מנוקד



הַכַּף


וְכֵן הָיָה רַבִּי שִׁמְעוֹן (בֶּן יוֹחַי) אוֹמֵר שְׁלֹשָׁה סִימָנִין נָתְנוּ חֲכָמִים בָּאִשָּׁה מִלְּמַטָּה וּכְנֶגְדָּן מִלְּמַעְלָה פַּגָּה מִלְּמַעְלָה בְּיָדוּעַ שֶׁלֹּא הֵבִיאָה שְׁתֵּי שְׂעָרוֹת בּוֹחַל מִלְּמַעְלָה בְּיָדוּעַ שֶׁהֵבִיאָה שְׁתֵּי שְׂעָרוֹת צֶמֶל מִלְּמַעְלָה בְּיָדוּעַ שֶׁנִּתְמַעֵךְ הַכַּף


מַאי כַּף אָמַר רַב הוּנָא מָקוֹם תָּפוּחַ יֵשׁ לְמַעְלָה מֵאוֹתוֹ מָקוֹם כֵּיוָן שֶׁמְּגַדֶּלֶת מִתְמַעֵךְ וְהוֹלֵךְ שָׁאֲלוּ אֶת רַבִּי הֲלָכָה כְּדִבְרֵי מִי (שְׁלַח לְהוּ) [אָמַר לָהֶן] כְּדִבְרֵי כּוּלָּן לְהַחְמִיר


רַב פָּפָּא וְרַב חִינָּנָא בְּרֵיהּ דְּרַב אִיקָא חַד מַתְנֵי אַהָא וְחַד מַתְנֵי אַחָצֵר צוֹרִית דִּתְנַן אֵיזוֹהִי חָצֵר צוֹרִית שֶׁחַיֶּיבֶת בְּמַעֲשֵׂר רַבִּי שִׁמְעוֹן אוֹמֵר חָצֵר הַצּוֹרִית שֶׁהַכֵּלִים נִשְׁמָרִים בְּתוֹכָהּ


מַאי חָצֵר הַצּוֹרִית אָמַר רַבָּה בַּר בַּר חַנָּה אָמַר רַבִּי יוֹחָנָן שֶׁכֵּן בְּצוֹר מוֹשִׁיבִין שׁוֹמֵר עַל פֶּתַח הֶחָצֵר רַבִּי עֲקִיבָא אוֹמֵר כֹּל שֶׁאֶחָד פּוֹתֵחַ וְאֶחָד נוֹעֵל פְּטוּרָה


רַבִּי נְחֶמְיָה אוֹמֵר כֹּל שֶׁאֵין אָדָם בּוֹשׁ לֶאֱכוֹל בְּתוֹכָהּ חַיֶּיבֶת רַבִּי יוֹסֵי אוֹמֵר כֹּל שֶׁנִּכְנָסִים לָהּ וְאֵין אוֹמְרִים לוֹ מָה אַתָּה מְבַקֵּשׁ פְּטוּרָה


רַבִּי יְהוּדָה אוֹמֵר שְׁתֵּי חֲצֵרוֹת זוֹ לִפְנִים מִזּוֹ הַפְּנִימִית חַיֶּיבֶת וְהַחִיצוֹנָה פְּטוּרָה


שָׁאֲלוּ אֶת רַבִּי הֲלָכָה כְּדִבְרֵי מִי אֲמַר (לְהוּ) [לָהֶן] הֲלָכָה כְּדִבְרֵי כּוּלָּן לְהַחְמִיר


מַתְנִי' בַּת עֶשְׂרִים שָׁנָה שֶׁלֹּא הֵבִיאָה שְׁתֵּי שְׂעָרוֹת תָּבִיא רְאָיָה שֶׁהִיא בַּת עֶשְׂרִים שָׁנָה וְהִיא אַיְילוֹנִית לֹא חוֹלֶצֶת וְלֹא מִתְיַבֶּמֶת


בֶּן עֶשְׂרִים שָׁנָה שֶׁלֹּא הֵבִיא שְׁתֵּי שְׂעָרוֹת יָבִיאוּ רְאָיָה שֶׁהוּא בֶּן עֶשְׂרִים שָׁנָה וְהוּא סָרִיס לֹא חוֹלֵץ וְלֹא מְיַבֵּם אֵלּוּ דִּבְרֵי בֵּית הִלֵּל בֵּית שַׁמַּאי אוֹמְרִים זֶה וָזֶה בֶּן שְׁמוֹנֶה עֶשְׂרֵה


רַבִּי אֱלִיעֶזֶר אוֹמֵר הַזָּכָר כְּדִבְרֵי בֵּית הִלֵּל וְהַנְּקֵבָה כְּדִבְרֵי בֵּית שַׁמַּאי שֶׁהָאִשָּׁה מְמַהֶרֶת לָבֹא לִפְנֵי הָאִישׁ


גְּמָ' וּרְמִינְהִי אֶחָד לִי בֶּן תֵּשַׁע שָׁנִים וְיוֹם אֶחָד וְאֶחָד לִי בֶּן עֶשְׂרִים שֶׁלֹּא הֵבִיא שְׁתֵּי שְׂעָרוֹת


אָמַר רַב שְׁמוּאֵל בַּר רַב יִצְחָק אָמַר רַב וְהוּא שֶׁנּוֹלְדוּ בּוֹ סִימָנֵי סָרִיס אָמַר רָבָא דַּיְקָא נָמֵי דְּקָתָנֵי וְהוּא סָרִיס שְׁמַע מִינַּהּ


וְכִי לֹא נוֹלְדוּ לוֹ סִימָנֵי סָרִיס עַד כַּמָּה תָּנֵי רַבִּי חִיָּיא עַד רוֹב שְׁנוֹתָיו


כִּי אָתוּ לְקַמֵּיהּ דְּרַבִּי חִיָּיא אִי כְּחִישׁ אֲמַר לְהוּ אַבְרְיוּהּ אִי בָּרִיא אֲמַר לְהוּ אַכְחֲשׁוּהּ דְּהָנֵי סִימָנִים זִימְנִין דְּאָתוּ מֵחֲמַת כְּחִישׁוּתָא זִימְנִין דְּאָתוּ מֵחֲמַת בְּרִיאוּתָא


אָמַר רַב הִלְכְתָא בְּכוּלֵּי פִּרְקָא מֵעֵת לְעֵת וְעוּלָּא אָמַר דִּתְנַן תְּנַן וּדְלָא תְּנַן לָא תְּנַן


בִּשְׁלָמָא לְעוּלָּא הַיְינוּ דְקָתָנֵי הָכָא יוֹם אֶחָד וְהָכָא לָא קָתָנֵי אֶלָּא לְרַב לִיתְנֵי


וְעוֹד תָּנֵי רַבִּי יוֹסֵי בֶּן כִּיפָּר אוֹמֵר מִשּׁוּם רַבִּי אֱלִיעֶזֶר שְׁנַת עֶשְׂרִים שֶׁיָּצְאוּ מִמֶּנָּה שְׁלֹשִׁים יוֹם הֲרֵי הִיא כִּשְׁנַת עֶשְׂרִים לְכׇל דְּבָרֶיהָ וְכֵן הוֹרָה רַבִּי בְּלוֹד שְׁנַת שְׁמֹנֶה עֶשְׂרֵה שֶׁיָּצְאוּ מִמֶּנָּה שְׁלֹשִׁים יוֹם הֲרֵי הִיא כִּשְׁנַת שְׁמֹנֶה עֶשְׂרֵה לְכׇל דְּבָרֶיהָ


בִּשְׁלָמָא דְּרַבִּי וּדְרַבִּי יוֹסֵי בֶּן כִּיפָּר לָא קַשְׁיָא הָא כְּבֵית שַׁמַּאי הָא כְּבֵית הִילֵּל אֶלָּא לְרַב קַשְׁיָא


תַּנָּאֵי הִיא דְּתַנְיָא שָׁנָה הָאֲמוּרָה בַּקֳּדָשִׁים שָׁנָה הָאֲמוּרָה בְּבָתֵּי עָרֵי חוֹמָה שְׁתֵּי שָׁנִים שֶׁבִּשְׂדֵה אֲחוּזָּה


שֵׁשׁ שָׁנִים שֶׁבְּעֶבֶד עִבְרִי וְכֵן שֶׁבַּבֵּן וְשֶׁבַּבַּת כּוּלָּן מֵעֵת לְעֵת


שָׁנָה הָאֲמוּרָה בַּקֳּדָשִׁים מְנָא לַן אָמַר רַב אַחָא בַּר יַעֲקֹב אָמַר קְרָא כֶּבֶשׂ בֶּן שְׁנָתוֹ שְׁנָתוֹ שֶׁלּוֹ וְלֹא שָׁנָה שֶׁל מִנְיַן עוֹלָם


שָׁנָה הָאֲמוּרָה בְּבָתֵּי עָרֵי חוֹמָה מְנָלַן אָמַר קְרָא עַד תֹּם שְׁנַת מִמְכָּרוֹ מִמְכָּרוֹ שֶׁלּוֹ וְלֹא שָׁנָה שֶׁל מִנְיַן עוֹלָם שְׁתֵּי שָׁנִים שֶׁבִּשְׂדֵה אֲחוּזָּה מְנָלַן אָמַר קְרָא בְּמִסְפַּר




רש"י





	הכף. מלמטה הוא על בית הרחם כמין תפוח גבוה כדמפרש לקמן: מלמעלה. בדדין: להחמיר. איזה מאלו שתביא שוב אין אביה מפר נדריה דמחזקינן לה בבוגרת נתקשקשו ואע''ג דלא הכסיף הכסיף אע''ג דלא התקשקשו וכן כולם אית דאמרי להחמיר אינה ממאנת משעה שנראה בה אחד מן הסימנין הללו ואינה חולצת עד שיהו כולם ולאו מילתא היא דאפילו לא הביאה אחד מהן גדולה היא ואינה ממאנת וחולצת שהרי כל הסימנים הללו בבגרות נאמרו ומימי נערות היא גדולה למיאון ולחליצה שהרי הביאה שתי שערות ל''א הלכה כדברי כולן להחמיר הביאה אחד מן הסימנים הללו ואפילו הקודם שבכולן ולא הביאה את כולן בוגרת ואינה בוגרת ואם קבל אביה בה קדושין וקדשה היא את עצמה לאחר צריכה גט משניהם דכיון שהביאה אחד מן הסימנין הללו יצתה לה במקצת מרשות אביה דאיכא למימר בוגרת הויא ואין כח בקדושי אביה להפקיע קדושין שלה וגם בה אין כח להפקיע קדושי אביה עד שתביא את כולם: שחייבת במעשר. שקובעת תבואה למעשר דקי''ל חצר קובעת במסכת ביצה (דף לד:): שאחד פותח ואחד נועל. שאין השומר קבוע לפתוח ולנעול אלא זה פותח וזה נועל לאו בת שימור היא ופטורה דלאו שמה חצר: כל שנכנסין לה כו' פטורה. ואע''ג דאין אדם בוש לאכול בתוכה: כדברי כולן להחמיר. דאם יש בה אחד מכל אלו חייבת אם יש שם שומר חייבת כר' ישמעאל אע''ג דאחד פותח ואחד נועל ואי ליכא פותח ונועל חייבת כר''ע ואע''ג דליכא שומר ואי אין אדם בוש לאכול בתוכה חייבת ואע''ג דליכא שומר ואיכא פותח ונועל ואם אמר לו מה אתה מבקש חייבת ואפי' לית בה חד מכל הני ל''א הלכה כדברי כולן להחמיר כיון שאין אדם בוש לאכול בתוכה קובעת למעשר שאין אוכלין מפירות הנכנסים לה עד שיתעשרו ולהפריש מהן על טבל אחר אסור עד שיהיה לה שומר קבוע: מתני. לא חולצת ולא מתיבמת. ונשאת לכל שתרצה דרחמנא פטרה דכתיב (דברים כא) והיה הבכור אשר תלד פרט לאילונית שאינה יולדת: סריס. לאו בר חליצה הוא דכתיב (שם כה) להקים לאחיו שם בישראל והאי לאו בר הכי הוא: ה''ג יביאו ראיה שהוא בן עשרים. קרובי האשה יביאו ראיה: גמ' ורמינהי אחד לי בן תשע שנים וכו'. שניהם דין אחד להם וביאתו כמאמר בגדול כדאמרינן לעיל אלמא קטן הוא ובעיא אמתוני: אמר רב שמואל. מתני' כגון שנולדו בו סימני סריס המפורשים בהערל כל שאין בשרו מוציא הבל כשהוא רוחץ ושערו לקוי ובשרו מחליק: כי אתו לקמיה דר' חייא. בן עשרים שנה שלא הביא: בכוליה פרקא מעת לעת. חשבינן לה שנה ולא בתר מנין עולם שיהא יום אחד של שנת עשרים חשוב שנה דאף על גב דלא תנן במתניתין בן עשרים שנה ויום אחד כמאן דתנן יום אחד דמי וצריך להשלים את כולה: דתנן תנן. היכא דתנן יום אחד כגון בת שלשה שנים ויום אחד וכולהי דמתני' בר מסיפא דקתני בת עשרים שלא הביאה שתי שערות דהתם לא בעינן עשרים שלמים אלא משנכנס יום אחד בשנת עשרים: בשלמא דרבי ודר' יוסי בן כיפר לא קשיין. אהדדי למהוי מתני' משבשתא דמר כב''ש ודמר כב''ה דמתני': בקדשים. היכא דכתיב כבש בן שנתו: מעת לעת. מיום ליום ולא אמרינן למנין עולם שתכלה שנתו ערב ר''ה: שבבן ושבבת. קסבר היינו בן עשרים שנה ובת עשרים שנה דמתני' אלמא מעת לעת בעינן אליבא דהאי תנא והנך דלעיל סברי לה כעולא: שתי שנים שבשדה אחוזה. המוכר שדה אחוזה לחבירו אינו מותר לגואלה בפחות משתי שנים שיאכלנה לוקח שתי שנים כדכתיב (ויקרא כה) במספר שני תבואות ימכר לך ומכאן ואילך אם בא לגאול גואל ומחשב לו פירות של שתי שנים לפי חשבון הדמים שמכרה לו לפי שנים הבאים עד היובל שהלוקח שדה מחבירו יודע שיחזירנו לו ביובל ואם היו עד היובל עשר שנים ומכרה לו בעשרה ליטרין נמצא קונה פירות של כל שנה בליטרא:





תוספות





	הלכה כדברי כולן להחמיר. מספק פוסק כמר לחומרא וכמר לחומרא כדפרישי' בפרק בנות כותים (לעיל דף לו.): איזהו חצר (צורית) כו'. קשה לר''ת דבפרק השוכר את הפועלים (ב''מ דף פח.) א''ר ינאי אין הטבל חייב במעשר עד שיראה פני הבית ותירץ דמדרבנן חצר קובעת למעשר ומדאורייתא בעינן ראיית פני הבית: בת עשרים כו' יביאו ראיה. פירוש קרובי האשה ואי גרסינן תביא היינו היא בעצמה ואי גרסינן יביא קאי אבעל שיביא ראיה שזו היא אילונית והוו קדושי טעות אם רוצה לישא אחותה: דברי ב''ה. תימה דבפ' הערל . (יבמות דף פ.) איתמר אכל חלב מבן י''ב שנה עד י''ח שנה ונולדו בו סימני סריס אמאי שביק דברי ב''ה דאמר כ' שנה ונקט דברי ב''ש ואפי' לר' אליעזר הזכר כדברי ב''ה והתם איירי בזכר וי''ל דהתם נקט כרבי שהורה בסמוך עד י''ח: עד רוב שנותיו. ומכאן ואילך גדול הוא והוי ודאי סריס: זימנין דאתו מחמת כו'. יש ספרים דגרסי זימנין דנתרן [ע' תוס' ב''ב קנה: ד''ה הכי גרס ר''ת]: כולן מעת לעת. בפרק שני דזבחים (דף כה:) אמר דשעות פוסלות בקדשים וכן בבתי ערי חומה כדמשמע (פ''ב דזבחים) ולא דמי לאחריני כדאמרינן דלא בעינן בהן מעת לעת לשעות כדפרישית לעיל (דף מד:) גבי ל' יום איכא בינייהו [ועי' תוספות ערכין לא. ד''ה מיום]:





רמב"ן

הא דתניא שנה האמורה בקדשים בבתי ערי חומה וכו'. כולן מעת לעת מיום ליום קאמר וקראי דמיום אל יום נסיב בגמרא והני כולהו דמיום אל יום שוין הן אבל מעת לעת ממש בעינן בקדשים כדאמרינן בפ' שני דזבחים (דף כה ע"ב) זאת אומרת שעות פוסלות בקדשים. וכן בבתי ערי חומה בעינן מעת לעת ממש כדאמרי' בפ' בתרא דערכין. אבל שבבן ושבבת דפירקין דיוצא דופן לא בעינן מעת לעת כדאיתמר לעיל (דף מד ע"ב) ערב ראש השנה דג' איכא בנייהו וכן לענין עבד עברי לא שמענו. כך מפורש בתוספות.





רשב"א

הלכה כדברי כלן להחמיר. אין להקשות כאן מיהא דאמרינן כדברי זה וכדברי זה עליו הכתוב אומר הכסיל בחשך הולך דהכא שאני דמשום ספק היה פוסק כמר וכמר ולא להחמיר על עצמו. ודוכתי' בפרק בנות כותיים (נדה לה, ב) בפלוגתא דרב ולוי דמעין אחד ושתי מעינות דאיכא מאן דפסק הת' בששופעת מתוך שבעה לאחר שבעה ובשופעת מתוך מ' לאיזה מ' בשניהן להחמיר כחומריה דרב וכחומריה דלוי.



אי זהו חצר צורית וכו'. הקשה ר"ת ז"ל דבפרק השוכר את הפועלים (בבא מציעא פח, א) א"ר ינאי אין הטבל מתחייב במעשר עד שיראה פני הבית ופליג ר' ינאי אבריתא, ור' יוחנן דפליג עליה התם היכי לא אקשי ליה מינה. ותירץ הוא ז"ל דהתם פליגי בדאורייתא דלר' יוחנן אפי' דבר תורה חצר קובעת למעשר וכדמייתי התם קרא דואכלו בשעריך ור' ינאי סבר מדאוריתא אין חצר קובעת מדכתיב בערתי הקדש מן הבית אבל מדרבנן מקבע קבעה והכא בדרבן.



שנה האמורה בקדשים וכו' כן מעת לעת. אף על פי שכולל אותן כולן במעת לעת אין מעת לעת. האמור כאן שוה דמעת לעת האמור לענין קדשים שעות פוסלות בהן כדאמרינן בפ"ב דזבחים (כה, ב) וכן שנה האמורה לענין בתי ערי חומה כדמשמע בפרק בתרא דערכין (לא, א) דדריש התם שנת ממכרו שנה שלו ולא שנה של מנין עולם והדר דריש מעת לעת מדכתיב ימים תהיה גאולתו דמשמע דאתא לשעות כבקדשים, אבל שנה האמורה בבן ובבת משמע דלא בעיא מעת לעת לשעות כדמוכח לעיל (נדה מד, ב) גבי הא דאמרינן מאי בינייהו ואוקימנא ל' יום איכא בינייהו ואם איתא דמשעה לשעה בעי', לימא יום אחד של שנה רביעית איכא בינייהו דלר' מאיר מיד שיתחיל היום של שנה רביעית סגי ליה ולרבנן עד שתגיע לשעה שנולדה ממש, אלמא משמע מדלא מוקי פלוגתייהו בהכין דקים להו לרבנן דשנים שבבן ושבבת לא מעכבי בהו שעות.



שנה האמורה בקדשים שנה שלו. דכתיב כבש בן שנתו שנה שלו ולא שנה של עולם, הקשה ה"ר שמואל בן ה"ר אלחנן ז"ל למה לי קרא תיפוק לי דאם למנין העולם היאך היו מקריבים קרבנות בראש השנה, אם נולדו שמונה ימים קודם ראש השנה אם כן עברה שנתם ואם נולדו יום עצמו של ראש השנה אם כן הוו להו מחוסרי זמן. ותירצו בתוס' דלא קשיא וכמאן דאמר התם בזבחים דלא מנינן שנה אלא משעת הרצאה ואילך דהיינו שמונה ימים אחר שנולד והילכך משכחת להו כשנולד שמונה ימים קודם ראש השנה.



רב גידל אמר לערכין. וא"ת אי לערכין דוקא תיהדר קושיא לדוכתא דלא משכחת לה תנאי. וי"ל דקסבר רב תנא הוא ופליג אף על גב דליכא תנא דקאי כותיה.





ריטב"א

הא דתנן איזו היא חצר שחייבת במעשר איכא למידק דהא בהדיא תנן הכא דחצר קובעת וה״נ מההיא דהיה אוכל באשכול ונכנס לחצר ומתנייתא אחריתי טובא ואלו בפ׳ השוכר את הפועלים אמר ר׳ ינאי אין הטבל מתחייב במעשר עד שיראה פני הבית ורב יוחנן אמר אף חצר קובעת דאלמא לר׳ ינאי אין חצר קובעת ור״ת ז״ל דלר׳ ינאי כל הני מתנייתא מדרבנן קבעי ואיהו קאמר מדאורייתא ואיכא למידק מהא דאמר בפ״ק דיומא הכל מודים בבית שאינה עשויה לימות הגשמים דלאו שמיה בית ורמינן עלה מהא דתניא סוכת החג בחג ר׳ יהודה מחייב וחכמים פוטרים ותני עלה ר׳ יהודה מחייב במזוזה ובעירוב ובמעשר וכ״ת מדרבנן בשלמא עירוב ומזוזה איכא למימר מדרבנן אלא מעשר הא אתי לאפרושי מן החיוב על הפטור ע״כ וא״כ הכא נמי חצר לר׳ ינאי נימא הכי וי״ל דבית בבית מיחלף וחצר בבית לא נחלף.



דלא תנן לא תנן. פי׳ ומשעברו שלשים יום חשוב שנה.



כולן מעת לעת. הא ודאי לענין קדשים מעת לעת ממש הוא ואפי׳ שעות פוסלות בו וכדאיתא בפ״ב דזבחים וכן לענין ערי בתי חומה כדמשמע בפ׳ בתרא דערכין דדריש התם שנת ממכרו שנה שלו ולא על שנות עולם והדר דריש מעת לעת ימים תהיה גאולתו ואתא לשעות דבקדשים וכדמתרגמינן עידן בעידן תהא פורקני׳ וכיון דכן נר׳ לומר שאף לענין שנה האמור בבן ובבת בעינן נמי שנים שלמות מעת לעת מדכייל להוא תנא בחד אבל יש מרבותי׳ אומרים דבבן ובבת אין שעות פוסלות ולא כללום כאן אלא לענין שנה שלהם ולא של שנות עולם וראייתו מדאמר לעיל בפרקין גבי מתנייתא דאפליגו ר״מ ורבנן בבת ג׳ שנים מאי בינייהו א״ר ינאי ל׳ יום בשנה חשובים שנה איכא בינייהו ומנ״ל דאיכא בינייהו כולי האי לימא דשעות איכא בינייהו אלא ודאי קים ליה שאף לרבנן אין שעות פוסלות ונר׳ שאין זו ראיה דהתם ניחא ליה דלינקוט מאי דאשכחן ליה לר״מ בעלמא דקסבר שלשים יום בשנה חשוב שנה ואדרבה בהא פשיטא ליה דמאן דבעי שנים שלמות אף בשעות שלמות בעי להו כדקתני הכא בהדיא כנ״ל.



בן שנתו שנה שלו ולא של מנין עולם. הקשה רבינו אלחנן ז״ל למה לי מהאי תיפוק ליה מקרבנות ראש השנה שאם נולד בו ביום הרי לא נראה להרצאה והוי מחוסר זמן ואע״ג דקים לן בגויה שכלו לו חדשיו וכדברירנא בפ״ק דר״ה שאם נולד שמנה ימים קודם ר״ה כבר עברה שנתו ותירצו בתוס׳ דאה״נ למ״ד שמונין לקדשים משעה שנולד אבל הא דרבא כמ״ד משנה שנראה להרצאה הילכך שפיר משכחת בן שנה ואפילו לשנות עולם כשנולד שמנה ימים קודם ר״ה ואצטריך לאיתויי מדכתיב בן שנתו כדאמר הכא ואורחא תלמודא הוא למנקט אליבא דחד.





המאירי

הא דתניא שנה האמורה בקדשים בבתי ערי חומה וכו'. כולן מעת לעת מיום ליום קאמר וקראי דמיום אל יום נסיב בגמרא והני כולהו דמיום אל יום שוין הן אבל מעת לעת ממש בעינן בקדשים כדאמרינן בפ' שני דזבחים (דף כה ע"ב) זאת אומרת שעות פוסלות בקדשים. וכן בבתי ערי חומה בעינן מעת לעת ממש כדאמרי' בפ' בתרא דערכין. אבל שבבן ושבבת דפירקין דיוצא דופן לא בעינן מעת לעת כדאיתמר לעיל (דף מד ע"ב) ערב ראש השנה דג' איכא בנייהו וכן לענין עבד עברי לא שמענו. כך מפורש בתוספות.





תוספות רא"ש

הלכה כדברי כולם להחמיר. מספק פוסק כחומרי דמר וכחומרי דמר כדפרישית בפרק בנות כותים:



איזהו חצר צורית. הקשה ר"ת מהך מתני' מר' ינאי דאמר בפ' השוכר את הפועלים אין הטבל מתחייב במעשר עד שיראה פני הבית. ותירץ דחצר קובעת מדרבנן אבל מדאורייתא עד שיראה פני הבית:



בת עשרים שנה כו'. יביאו ראיה פי' קרובי האשה ואי גרסינן תביא פי' היא עצמה ואי גרסינן יביא ראיה פי' הבעל אם רוצה לישא אמה או אחותה יביא שזאת היא אילונית והיו קידושיה קידושי טעות:



שנה האמורה בקדשי'. בפ"ב דזבחים איכא למ"ד שעות פוסלות בקדשים דדריש שה תמים זכר בן שנה יהיה שיהו כל הויותיו תם ובן שנה ופריך מי איכא מידי דבשעת שחיטה בן שנה בקבלה והולכה בן שתי שנים. אמר רבא זאת אומרת ששעות פוסלות בקדשי' והשתא מעת לעת של קדשים אינו שוה לאחרים דלא בעינן בהו מעת לעת בשעות כדפי' לעיל גבי ל' יום איכא בינייהו ושנה נמי דבתי ערי חומה משמע נמי בפ' בתרא דערכין דבעי' מעת לעת אף לשעות דדריש התם עד תום שנת ממכרו שנה שלו ולא שנת של מנין עולם והדר דריש מימים דבעי' מעת לעת. והקשה ר"מ מאי איצטריך האי קרא גבי קדשים מההוא קרא דדריש בזבחים בן שנה יהיה דשעות פוסלות ידעינן דלשנתו מנינן דאי מנינן למנין עולם לא משכחת לה דבשחיטה היה בן שנה ובזריקה היה בן שתים שאם שחטו סמוך לבין השמשות וזרקו בלילה תיפוק לי משום פסול לילה. ואם זרקו למחר תיפוק לי משום לן. ותירץ דאיצטריך ההוא קרא לאשמועינן דפסול משום עברה זמנו ואם עלה ירד כדאמרינן בפ' בתרא דזבחים גבי בני יונה שעבר זמנן שאם עלו ירדו. וסד"א כיון דבשעת שחיטה היה בן שנה וזרקו לא ירד קמ"ל קרא כיון דבשעה שהיתה הקבלה היה יותר מבן שנה אם עלה ירד. ונ"ל דאי לא דידעינן מהכא דבתר שנה דידיה אזלינן לא הוה דרשינן מיהיה דשעות פוסלות וכן גבי בתי ערי חומה איכא תרי קראי:



שנתו שלו ולא שנה של מנין עולם. ותימה תיפוק לי מדאמרה תורה להקריב בראש השנה לתמיד אלמא בתר שנתו אזלינן דאי לשנת מנין עולם הו"ל בן שתי שנים שכבר נולד ז' ימים לפני ראש השנה דאם לא כן הו"ל מחוסר זמן. וי"ל דאפי' אזלינן בתר שנות עולם לא מנינן ליה שנה אלא משעת הרצאה ואם נולד ז' ימים לפני ראש השנה מתחלת שנתו בראש השנה:





מהרש"א - חידושי הלכות

גמ' כדברי כולן להחמיר כו' רבי יוחנן וסבי אמרי הלכה כדברי כולן להחמיר רב פפא כו' כצ"ל וכ"ה בגמרות ישנות וברי"ף וברא"ש וכצ"ל לקמן גבי חצר צורית:


שם לא קשיא הא כב"ש הא כב"ה כו' וה"ה דהמ"ל כולה לר"א והא בזכר והא בנקבה וק"ל:


בפרש"י בד"ה דתנן תנן היכא כו' אלא משנכנס יום אחד בשנת כ' עכ"ל היינו דאיכא תנאי בפ"ק דר"ה ואיכא תנא דקאמר יום אחד בשנה חשוב שנה ואיכא תנא דקאמר שלשים יום וכר"י בן כיפר:





מהר"ם

ברש"י ד"ה מעת לעת וכו' ולא אמרינן למנין עולם שתכלה שנתו ער"ה. הא דלא כתב רש"י הכא כמו שכתב לעיל בד"ה בכולי פירקא ולא בתר מנין עולם שיהא יום אחד בשנת עשרים חשוב שנה דהכא גבי קדשים ליכא כ"א שנה אחת ולא שייך לפרש אלא לענין שלא תכלה שנתו ערב ר"ה וק"ל:


בתוס' ד"ה הלכה כדברי כולן להחמיר מספק פוסק להחמיר כמר לחומרא וכו׳. משום דקשה להו לתוס' דאיך אפשר לומר כן דאם ההלכה כדברי זה אין הלכה כדברי זה דהוו סתרי אהדדי לכך כתבו מספק פוסק כן וכו' וע"ל בתוספות דף ל"ו ד"ה הלכה כרב לחומרא:


ד"ה בת עשרים וכו' ואי גרסינן יביא קאי אבעל וכו'. דברי התוס' קאי ארישא דמתני' וה"ה דכל הגירסות הללו שייכי ג"כ אסיפא דמתני' אלא מה שכתבו התוס' ואי גרסינן יביא אבעל קאי לא שייך אלא בסיפא צ״ל דאיבם קאי שיביא ראיה שהוא בן עשרים וכו' וא"כ אינה זקוקה לו היבמה כלל ומותר באחותה גם ברישא הוה שייך לפרש דקאי איבם ואי קאי אבעל צריך לפרש כן בת עשרים וכו' יביא בעלה ראיה וכו' והיא איילונית והוי קדושי טעות ותצא בלא גט והוא מותר באחותה ואם מת הבעל ונפלה קמי אחיו ליבומי לא חולצת ולא מתייבמת:





חכמת שלמה

רש"י בד"ה שבבן ושבבת כו' בעינן אליבא דהאי תנא כו' כצ"ל:





רש"ש

ד"ה הכף. מלמטה הוא כו'. כצ"ל:



רש"י ד"ה להחמיר. ואע"ג דלא הכסיף כו'. לעיל מסקינן משיפציל:



גמרא תני ר"ח עד רוב שנותיו. ובהרע"ב איתא ל"ה שנה ויום אחד בין באיש ובין באשה. וכ"א בהרמב"ם בפי' ובחבורו. וק"ק לפמש"כ התוי"ט לעיל במ"ו בשם הרמב"ם שחיי האשה קצרים מחיי האיש ברוב. לא ה"ל להשוותן כאן ברוב שנותיהן:



רש"י ד"ה בכוליה פירקא מעל"ע. ולא בתר מנין עולם כו'. הן לעולא משמע ג"כ דלא מנינן למנין עולם אלא לשנותיו. רק דס"ל דכיון דנכנס יום א' או ל"י בשנת העשרים לשנותיו חשוב כשנה לענין דמהני בהו סימני סריס ואיילונית. אלא דר"ל דלא כאותן שמונין אותן למנין עולם דיום א' או ל"י חשובין שנה אלא בעינן מעל"ע:



תד"ה בת עשרים. ואי גרסי' יביא קאי אבעל כו'. עי' מהר"ם. והתור"ע לא ראהו:





הגהות יעב"ץ

גמ' יביא ראיה שהוא בן עשרים כצ"ל. נ"ב ערש״י ואינו מוכרת וגרסת המשניות היא יביא והוא הנכון:





חידושי חת"ס

יביאו ראיה רש"י גרס כן גבי בן ונ"ל פשוט וברור דרש"י היה לו גי' מהופכת במתני' בן תחלה ואח"כ בת ומשו"ה כ' ה"ג גבי בן משום דקדים וה"ה גבי בת והכי מייתי הש"ס ביבמות ס"פ הערל מתני' דהכא בן תחלה וכן משמע בשמעתין דקאמר רבא דיקא נמי דקתני והוא סריס ולא מייתי מוהיא איילונית דקדים אלא ע"כ גרסינן בן קודם לבת וכן משמע לישנא שבבן ושבבת דלקמן ול"א שבבת ושבבן. ודלא כמעדני י"ט שכ' רש"י גריס בסיפא יביאו ולא ברישא מדלא כ' ארישא ה"ג יביאו ראיה דליתא כנ"ל. ומיהו טעמא בעי מה דקדקו בזה לגרוס יביאו אקרובים ולא תביא ראיה היא בעצמה בשלמא אי גרסינן יביא ראיה אפשר לומר אורחא דמילתא שהיא לא תביא ראיה על עצמה או קרובים לא יביאו ראיה וטוב לה להתייבם מלומר שהיא איילונית וטב למיתב טן דו כו' אבל אי גרסי' יביאו קשה ואפשר דקמ"ל דאפי' הקרובים הטוענים ברי שהיא בת כך וכך מ"מ צריכין להביא ראיה עדים כשרים והם אינם נאמנים ע"ז דבעינן לזה עדים כשרים וכ"כ הרמב"ם וכ' ה"ה דנפקא ליה מש"ס דקידושין ס"ג ע"ב דאפי' האב אינו נאמן אלא לקרבן לא למכות ולעונשים וה"ה ליבום וחליצה ע"ש. ולפי הנ"ל יש מזה רמז במשנתינו:


ורמינהי א' לי בן ט' שנים ויום א' וא' לי בן עשרים כו' יש להקשות דילמא בברייתא אתיא כמ"ד דשלימות בעינן מעל"ע ועשרים שנה דברייתא באינם שלימות תדע שהרי בבן ט' הזכיר יום א' ובבן כ' לא הזכיר י"א וא"כ למה היה לו לרב לתרץ ולאוקמי מתני' בסי' סריס ת"ל דלדידיה בלא"ה איכא תנא דבעי מעל"ע ומשנתינו אתיא כמאן דלא בעי מעל"ע כמסקנא דשמעתין ואם כן מדוע לא תי' כנ"ל. נ"ל דע"כ ליכא למ"ד דלא בעינן מעל"ע אלא למסקנא דמיירי שצמחו בו סי' סריס וס"ל דתוך הזמן כלאחר זמן לגבי סי' סריס אע"ג דגבי שערות לא קיי"ל הכי מ"מ לגבי סי' סריס אפשר דאמרינן כן להך מ"ד אבל לס"ד דלית ליה סי' סריס אין שום סברא שלא נצטרך מעל"ע ולפי אותה הה"א הא דקתני מתני' בת עשרים שנה ולא קתני יום א' כבאידך ע"כ משום דזמנו הוא בן י"ט ויום א' והיינו בן עשרים שנכנס לה יום א' ושפיר פריך מברייתא וע"כ הוצרך לתרץ שנולדו בו סי' סריס וממילא שפיר איכא למימר בן עשרים כפשוטו ולענין סי' סריס נמי תוך זמן כלפני זמן. ומב"ב קנ"ה אין ראיה דגם לענין סי' סריס אמרינן כלפ"ז דאפשר דהתם לענין למכור בנכסי אביו ומדרבנן הוא:


עד רוב שנותיו כ' תוס' ומכאן ואילך גדול הוא יראה דרצו בזה דאע"ג דפליגי רב ושמואל אי נעשה גדול למפרע היינו בשנולדו בו סי' סריס הוא דאית ליה לרב דאמרינן אי לא דהוה סריס והיה מביא שערות מסתמא היה מביאם כרוב העולם משמלאו לו י"ג שנים וי"א ונעשה גדול למפרע ושמואל ס"ל דלאו רובא מעליא הוא דאית לן חזקה דרבא למיאון ולא לחליצה וכדלקמן מ"ח ע"ב משא"כ זה שגם סי' סריס לא באו בזמנן שהרי המתין עד ל"ה שנה והרי נפיק נמי מן רוב סריסים גם רב מודה שאין נעשה גדול למפרע אלא מכאן ואילך. ובזה זכינו להבין טעמו של הרמב"ם שפסק התם כשמואל דהשתא הוא דנעשה סריס ולא למפרע ובנב"י בחלק א"ע דחק בזה הרבה ולפי הנ"ל א"ש משום דקיי"ל חזקה דרבא למיאון ולא לחליצה וק"ל:


שיצאו ממנו שלשים יום הרמב"ם מפרש ליה שחסר ממנו שלשים יום פי' שהוא בן י"ט וי"א חדשים שלימים וחודש אחרון חסר ס"ל דשלשים ימים האחרונים של כל שנה ושנה נגררים בתר שנה הבאה וה"נ ס"ל לענין שני ערלה עי' במסכת ר"ה דף ט' ע"ב בסופו שם פירש"י אם נטע פחות משלשים יום לפני ר"ה לא עלתה לו עד ר"ה הבאה ומשמע דאותן פחות משלשים נטפלים לשנה הבאה וכן פסק הרמב"ם והאריך שם בזה בטורי אבן בדברים נכוחים ע"ש וה"נ דכוותיה:


שנה האמורה בקדשים וכו' שנתו שלו כו' הקשה בטורי אבן במסכת ר"ה ט' ע"ב הא ל"ל קרא ת"ל מדכתיב יהיה לומר דמחשבין שעות ש"מ דבעינן שנה שלימה ונכנס בדוחקים. ולפע"ד למ"ד שלשים יום בשנה חשוב שנה ה"א דלעולם אם נולד שלשים יום לפני ר"ה עלתה לו שנה אותן שלשים יום קמ"ל קרא דמחשבין שעות לכן בעינן שנתו וא"כ ממילא לק"מ נמי לאידך מ"ד דס"ל יום א' בשנה חשוב שנה ולדידיה אפי' נולד רגע א' לפני ר"ה עלתה לו שנה מ"מ לא הוי ידעינן הכא מדכתיב יהיה לשעות דמחשבין שנתו ולא שנות העולם דמנ"ל להמציא חידוש כולי האי דילמא שלשים יום קמ"ל דהכא לא סגי ביום א' אלא בל' יום עם השעות. ועוד בלאה"נ א"ש וקמ"ל לענין ז' דהרצאה בעינן שעות דוקא לכן איצטריך שנתו ולק"מ:


אבל אי קשיא הא קשיא מ"ש תוס' בעירוכין י"ט ל"ל שנתו דלא משכחת שום תמיד בר"ה שהכל יהיה עברה שנתו ותי' דסד"א דלא בעינן מעל"ע פי' דלא הוה ידעינן שעות וקשה הא שעות מיהיה נפקא לן וע"כ צ"ל כמ"ש טורי אבן הנ"ל דה"א יהיה אתמים קאי ולא אשעות שלפניו אלא אתמים שלפני פניו ודוחק. אמנם לשיטת הרמב"ם דלעיל א"ש דה"א נהי דלא מחשבין לשנות העולם דא"כ לא משכחת שום קרבן בר"ה מ"מ שנתו של עצמו עלתה לו אחר י"א חדשים שלו כמו שנת עשרים הנ"ל לכן איצטריך שנתו שיהיה תמים ואיצטריך נמי יהיה דמחשבין גם השעות:


והשתא לפ"ז צ"ל הא דבעירוכין וכל הנך ליכא אלא חד קרא דאזלינן בתר שנתו ואמאי לא נימא דבי"א חדשים סגי בשלמא בקדשים מוכח דבעינן יב"ח שלמים מדאיצטריך קרא כלל דבלאה"נ נדע י"א חדשים דאל"כ לא משכחת קרבן בר"ה אבל בשארי שנים מנ"ל. וצ"ל דילפינן שנה שנה מקדשים בשלמא אי לא הוה כתיב שום קרא באינך לא הו"מ למילף שנה שנה מקדשים דה"א אדרבה נילף שנה שנה מתשרי כדאיתא במס' ר"ה ט' ע"ב דמהכא ילפינן ר"ה לערלה וכה"ג דסתם שנה נילף מגז"ש דראשית השנה שהוא תשרי. אבל לבתר דגלי לן קרא בכל חד מהני דשנתו הוא ולא תשרי נהי דאכתי מצינו למימר דבי"א חדשים סגי מ"מ נילף שנה מקדשים. וכללא הוא כל סתם שנה נילף מתשרי וכל שנה שלו נילף מקדשים והך גז"ש איתא בש"ס דעירוכין ל"א ע"ב דילפינן בתי ערי [חומה] וקדשים מהדדי בגז"ש שנה שנה ע"ש:


ולפ"ז צ"ל הא דלא ילפינן נמי בהך גז"ש דמחשבין שעות בכל הני צ"ל משום דהו"ל בתי ערי חומה וקדשים ב' כתובים הבאים כא' ואין מלמדין דבבתי ע"ח נמי כתיב קרא בעירוכין ל"א ע"א ימים ע"ש. ונמצא דלענין ילפותא דשעות אין מלמדין מהם. ולפ"ז מדוקדק לשון תוס' שם שכ' בד"ה מיום כו' והתוס' כתבו כאן ה"ה בכולהו בעי' מעל"ע לשעות עכ"ל דקדקו לומר שכתבו בכאן פי' בעלמא לא ס"ל הכי אלא שם כתבו כן היינו לרבי דפליג התם אדרשא דימים וס"ל מממכרו לחוד נמי נפקא לן שעות והיינו משום דס"ל דכ"ז ילפינן בגז"ש מקדשים ואין כאן ב' כתובים הבא"כ וה"ה לכולהו דבעינן מעל"ע. אבל למאי דקיי"ל דלא כרבי אין שום סברא דמחשבין שעות. ולפ"ז מ"ש תוס' לעיל מ"ד ע"ב ד"ה ל' יום כו' וז"ל וי"ל דקים להו לרבנן דלא בעינן מעל"ע לא קאי ארבנן דר"מ דהך ברייתא דאדרבה סתם רבנן דר"מ הוא ר' יהודא וס"ל בעלמא ב' כתובים מלמדין וי"ל דבכולהו בעי מעל"ע אלא כוונתם דאי נניח כללא דסתם שלשה שנים היינו ויום א' ומאן דאמר יום א' רצונו שעות א"כ גם כל הנך מתנייתא דפרק יוצא דופן נמי שעות קאמר ואנן לא קיי"ל הכי. ע"כ לא רצה להניח הך כללא ועי' היטב במל"מ פ"ב מאשות ה' כ"א מ"ש והאריך בזה ולפי הנ"ל א"ש הכל:


ובזה י"ל נמי דבתומים רס"י ל"ה הוכיח מרש"י יבמות ל"ד דלא מחשבין שעות לשיטת רש"י שם גבי בשופעת מתוך י"ב לאחר י"ב דאי ס"ד מחשבין היה צריכין לומר נמי שנולדו ארבעתן ברגע א' והא א"א לצמצם ע"ש בביאור אלא ע"כ ס"ל לרש"י אין מחשבין שעות ולכאורה ראייתו נכונה וברורה וקשה הא בעירוכין י"ט ע"ב פירש"י ד"ה מעל"ע אותו יום ואותו שנה לשנה הבאה עכ"ל ולפי הנ"ל א"ש דהתם אברייתא קאי וסתם ספרא ר' יהודא דס"ל ב' כתובים מלמדין ולדידיה מחשבין שעות כנ"ל אמנם ביבמות התם מוקי מתני' כר"ש לא מחשבין שעות וא"ש ודוק בכ"ז:

